**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 4. jūlijā Nr. 20**

(protokols Nr. 2, 18. p.)

**Par institūciju amatpersonu un darbinieku atlīdzības regulējumu Madonas novada pašvaldībā**

Saskaņā ar Administratīvo teritoriju un apdzīvoto vietu likuma Pārejas noteikumu 33.7punktu 2025. gada 1. jūlijā, kad notika 2025. gada pašvaldību vēlēšanās ievēlētās Madonas novada pašvaldības domes pirmā sēde, izbeidzās bijušās Varakļānu novada pašvaldības domes pilnvaras. Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja.

Jaunizveidotā Madonas novada pašvaldība (turpmāk – pašvaldība) 2025. gada 1. jūlijā no bijušās Varakļānu novada pašvaldības ir pārņēmusi bijušās Varakļānu novada pašvaldības domes izveidotās institūcijas ar tās darbiniekiem un amatpersonām un saistības ar šiem darbiniekiem un amatpersonām, tostarp, šis saistības reglamentējošo Varakļānu novada pašvaldības amatpersonu un darbinieku atlīdzības nolikumu, kurš apstiprināts Varakļānu novada pašvaldības domes 2024. gada 27. jūnija sēdē ar lēmumu Nr. 8.34.

Pašvaldība 2025. gada 1. jūlijā no bijušās Madonas novada pašvaldības ir pārņēmusi bijušās Madonas novada pašvaldības domes izveidotās institūcijas ar tās darbiniekiem un amatpersonām un saistības ar šiem darbiniekiem un amatpersonām, tostarp, šis saistības reglamentējošo Madonas novada pašvaldības institūciju amatpersonu un darbinieku atlīdzības nolikumu, kas apstiprināts ar Madonas novada pašvaldības domes 2021. gada 28. oktobra lēmumu Nr. 391.

Šobrīd pašvaldībā ir spēkā divi iekšējie normatīvie akti, kas reglamentē pašvaldības institūciju amatpersonu un darbinieku atlīdzību. Ir nepieciešams izdot jaunu pašvaldības iekšējo normatīvo aktu, kas reglamentēs pašvaldības institūciju amatpersonu un darbinieku atlīdzību (turpmāk – jaunais pašvaldības institūciju amatpersonu un darbinieku atlīdzības nolikums) . Līdz jaunā pašvaldības institūciju amatpersonu un darbinieku atlīdzības nolikuma izdošanai, ir nepieciešams noteikt kārtību, kādā tiks piemēroti šobrīd pašvaldībā spēkā esošie iekšējie normatīvie akti par pašvaldības institūciju amatpersonu un darbinieku atlīdzību.

Pašvaldību likuma 10. pants nosaka, ka dome ir tiesīga izlemt ikvienu pašvaldības kompetences jautājumu.

Pamatojoties uz Administratīvo teritoriju un apdzīvoto vietu likuma pārejas noteikumu 33.7punktu un Pašvaldību likuma 10. panta pirmo daļu, **atklāti balsojot: PAR – 18** (Agris Lungevičs, Aigars Šķēls, Guntis Klikučs, Sandis Kalniņš, Gunārs Ikaunieks, Valda Kļaviņa, Rūdolfs Medenis, Gatis Teilis, Aivis Mitenieks, Māris Justs, Dace Ozoliņa, Andris Dombrovskis, Jānis Erels, Artūrs Čačka, Egils Bērziņš, Zigfrīds Gora, Aivis Masaļskis, Artūrs Grandāns), **PRET – NAV, ATTURAS – NAV,** Madonas novada pašvaldības dome **NOLEMJ:**

1. No 2025. gada 4. jūlija līdz jaunā pašvaldības institūciju amatpersonu un darbinieku atlīdzības nolikuma izdošanai amatpersonu un darbinieku atlīdzības jautājumos piemēro Madonas novada pašvaldības institūciju amatpersonu un darbinieku atlīdzības nolikumu, kas apstiprināts ar Madonas novada pašvaldības domes 2021. gada 28. oktobra lēmumu Nr. 391, attiecībā uz pašvaldības institūciju amatpersonām un darbiniekiem, kuri šobrīd ir nodarbināti bijušās Madonas novada pašvaldības domes izveidotajās institūcijās, un kuri uzsāk darbu pēc 2025. gada 30. jūnija bijušās Madonas novada pašvaldības domes izveidotajās institūcijās;
2. No 2025. gada 4. jūlija līdz jaunā pašvaldības institūciju amatpersonu un darbinieku atlīdzības nolikuma izdošanai pašvaldības amatpersonu un darbinieku atlīdzības jautājumos piemēro Varakļānu novada pašvaldības amatpersonu un darbinieku atlīdzības nolikumu, kurš apstiprināts Varakļānu novada pašvaldības domes 2024. gada 27. jūnija sēdē ar lēmumu Nr. 8.34, attiecībā uz pašvaldības institūciju amatpersonām un darbiniekiem, kuri šobrīd ir nodarbināti bijušās Varakļānu novada pašvaldības domes izveidotajās institūcijās, un kuri uzsāk darbu pēc 2025. gada 30. jūnija bijušās Varakļānu novada pašvaldības domes izveidotajās institūcijās;
3. No 2025. gada 4. jūlija līdz jaunā pašvaldības institūciju amatpersonu un darbinieku atlīdzības nolikuma izdošanai pašvaldības amatpersonu un darbinieku atlīdzības jautājumos piemēro Varakļānu novada pašvaldības amatpersonu un darbinieku atlīdzības nolikumu, kurš apstiprināts Varakļānu novada pašvaldības domes 2024. gada 27. jūnija sēdē ar lēmumu Nr. 8.34, attiecībā uz pašvaldības institūciju amatpersonām un darbiniekiem, kuri bijuši nodarbināti bijušās Varakļānu novada pašvaldības domes izveidotajās institūcijās, bet bijušās Varakļānu novada pašvaldības domes izveidoto institūciju reorganizācijas dēļ turpina darbu bijušās Madonas novada pašvaldības domes izveidotajās institūcijās vai pašvaldības jaunizveidotās institūcijās;
4. No 2025. gada 4. jūlija līdz jaunā pašvaldības institūciju amatpersonu un darbinieku atlīdzības nolikuma izdošanai amatpersonu un darbinieku atlīdzības jautājumos piemēro Madonas novada pašvaldības institūciju amatpersonu un darbinieku atlīdzības nolikumu, kas apstiprināts ar Madonas novada pašvaldības domes 2021. gada 28. oktobra lēmumu Nr. 391, attiecībā uz pašvaldības institūciju amatpersonām un darbiniekiem, kuri uzsāk darbu pašvaldības domes jaunizveidotajās institūcijās;
5. Šī lēmuma 1.-3. punktā noteiktais nav attiecināms uz pašvaldības domes priekšsēdētāja, pašvaldības domes priekšsēdētāja vietnieka un pašvaldības domes deputātu atlīdzību, kas reglamentēta atsevišķā pašvaldības domes lēmumā.

 Domes priekšsēdētājs A. Lungevičs

*G. Kvanta 28080771*